Legal Document

Category: 1281

Text:
52. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 115450/6537 της 14 Σεπτ./8 Νοεμ. 1982 (ΦΕΚ Β΄ 892) (Διόρθ. Σφαλμ. στο ΦΕΚ Β΄ 1059/24  Δεκ. 1982). Είσπραξη Δημοσίων Εσόδων με μηχανογραφικά τριπλότυπα είσπραξης. Έχοντας υπόψη: 1.Τις διατάξεις του άρθρ. 11 του Ν.Δ. 321/1969 «περί κώδικος Δημοσίου Λογιστικού», όπως τροποποιήθηκαν, με τις διατάξεις του άρθρ. 1 του Νόμ. 599/1977, «περί τροποποιήσεως διατάξεων τινών του Κώδικος Δημοσίου Λογιστικού και του κώδικος εισπράξεως Δημοσίων Εσόδων». 2.Τις διατάξεις του άρθρ. 4 του Νόμ. 599/77 «περί τροποποιήσεως διατάξεων τινων του Κώδικος Δημοσίου Λογιστικού και του Κώδικος Εισπράξεως Δημοσίων Εσόδων». 3.Τις διατάξεις του Β.Δ. 757/1969 «περί της διαρθρώσεως των Δημοσίων Ταμείων κλπ.». 4.Τις διατάξεις του Π.Δ. 636/1977 «περί διαρθρώσεως του Υπουργείου Οικονομικών και Οργανισμού των Υπηρεσιών αυτού», αποφασίζουμε: Σελ. 160,404(α) Τεύχος Ε31-Σελ. 104 Άρθρ.1.-Αναθέτουμε την είσπραξη του φόρου εισοδήματος φυσικών προσώπων και των τελών κυκλοφορίας αυτοκινήτων, με προεκδιδόμενα μηχανογραφικά τριπλότυπα είσπραξης, για τις περιοχές 1)της τέως διοικήσεως πρωτευούσης, 2)της Θεσσαλονίκης και 3)των πόλεων Αγίου Νικολάου Κρήτης, Αγίου Στεφάνου, Αγρινίου, Αμαλιάδος, Αιγίου, Αλεξανδρουπόλεως, Αλμυρού Αμφικλείας, Άμφισσας, Αργοστολίου, Άργους, Άρτας Αταλάντης, Αχαρνών, Αλεξανδρείας, Αμυνταίου Αμφιλοχίας, Ανδριτσαίνης, Άργους Ορεστικού, Αρεοπόλεως, ΆστρουςΠαράλιο Άστρους, Βεροίας Βόλου, Βονίτσης, Γιαννιτσών, Γρεβενών, Γυθείου, Γαστούνης, Δράμας, Δερβενίου, Δεσκάτης, Διδυμοτείχου, Εδέσσης, Ελευσίνας, Ελασσόνος, Ελευθερουπόλεως, Ζαγκλιβερίου, Ζακύνθου, Ζαχάρως, Ηγουμενίτσας, Ηρακλείου Κρήτης, Θηβών, Θέρμου, Ιστιαίας, Ιωαννίνων, Καβάλας, Καλαμάτας, Καρδίτσας, Καρπενησίου, Καστοριάς, Κατερίνης, Κ. Αχαΐας, Καλαβρύτων, Καλαμπάκας, Καλλονής, Καρλοβασίου, Κερκύρας, Κιάτου, Κιλκίς, Κοζάνης, Κομοτηνής, Κορίνθου, Κορωπίου, Κλειτορίας, Κρανιδίου, Κρεστενών, Κροκεών, Κύμης, Κυπαρισσίας, Κώ, Λαγκαδά, Λαμίας, Λαρίσης, Λαυρίου, Λεβεδείας, Λευκάδος, Λαγκαδίων, Λεχαινών, Λεωνιδίου, Λήμνου, Ληξουρίου, Λιδωρικίου, Λίμνης, Μεγαλουπόλεως, Μεγάρων, Μεσολογγίου, Μυτιλήνης, Μακρακώμης, Μελιγαλά, Μεσσήνης, Μολάων, Μουζακίου, Μουδανιών, Ναυπάκτου, Ναούσης, Ναυπλίου, Νεαπόλεως Λακωνίας, Νέας Ζίχνης Νεμέας, Νιγρίτας, Ξάνθης, Ξυλοκάστρου, Ορεστιάδος Πατρών, Πολυγύρου, Πρεβέζης, Πτολεμαΐδος, Πύργου, Παλαμά Καρδίτσης, Παραμυθιάς, Πάργας, Περάματος Κρήτης, Πύλης, Πύλου, Ρεθύμνου, Ρόδου, Σάμου, Σαλαμίνος, Σερρών, Σπάρτης, Σύρου, Σαππών, Σερβίων, Σητείας, Σιδηροκάστρου, Σοφάδων, Σουφλίου, Τρικάλων, Τριπόλεως, Τυρνάβου, Φλωρίνης, Φαρσάλων, Φιλιατρών, Φιλιππιάδος, Χαλκίδος, Χανίων, Χίου και Χρυσουπόλεως, στο Ταμείο Παρακαταθηκών και Δανείων και στις εξής Τράπεζες: α)Εθνική Τράπεζα της Ελλάδος β)Εμπορική Τράπεζα της Ελλάδος γ)Ιονική και Λαϊκή Τράπεζα της Ελλάδος δ)Τράπεζα Πίστεως, και ε)Γενική Τράπεζα της Ελλάδος. 25.Γ.α.50-52 Ταμειακή Υπηρεσία Άρθρ.2.-Ορίζουμε ότι: Ι.Το Κεντρικό Κατάστημα και τα υποκαταστήματα του Ταμείου Παρακαταθηκών και Δανείων και οι πιο πάνω Τράπεζες δεν θα εισπράττουν τα προεκδιδόμενα μηχανογραφικά τριπλότυπα είσπραξης του φόρου εισοδήματος φυσικών προσώπων και των τελών κυκλοφορίας αυτ/των στις πιο κάτω περιπτώσεις. 1.Όταν έχει περάσει η ημερομηνία λήξεως της πληρωμής που αναγράφεται σ’ αυτά. Στην περίπτωση που η ημερομηνία λήξεως πληρωμής συμπίπτει με μη εργάσιμη ημέρα ή αργία, αυτή μετατίθεται στην πρώτη εργάσιμη ημέρα. 2.Όταν ο υπόχρεος για την καταβολή δεν επιθυμεί να καταβάλει ακριβώς το ποσό που αναγράφεται σ’ αυτά και 3.Όταν τα προεκδιδόμενα μηχανογραφικά τριπλότυπα είσπραξης φέρουν την ένδειξη «Α». ΙΙ.Το Κεντρικό Κατάστημα και τα υποκαταστήματα του Ταμείου Παρακαταθηκών και Δανείων θα καταθέτουν τα ποσά που εισπράττουν μαζί με τα μηχανογραφικά τριπλότυπα είσπραξης μέσα στην επόμενη εργάσιμη ημέρα με χωριστές επιταγές για τις εισπράξεις από φόρο εισοδήματος φυσικών προσώπων και από τέλη κυκλοφορίας αυτοκινήτων: Για την περιοχή της τέως Διοικήσεως Πρωτευούσης στο Δημόσιο Ταμείο Γενικών Εσόδων Αθηνών. Για την περιοχή της Θεσ/νίκης στο Δημόσιο Ταμείο Κεφαλαίου Θεσ/νίκης. «ΙΙΙ.Οι Τράπεζες: Εθνική, Εμπορική, Ιονική και Λαϊκή, Πίστεως, Γενική και Αγροτική, θα καταθέτουν τα ποσά που εισπράττουν μαζί με τα μηχανογραφικά τριπλότυπα είσπραξης, με χωριστές επιταγές για τις εισπράξεις από φόρο εισοδήματος φυσικών προσώπων από τέλη κυκλοφορίας αυτοκινήτων ως εξής: α)Για την περιοχή της τέως Διοίκησης Πρωτευούσης, στο Δημόσιο Ταμείο Γενικών Εσόδων τη δεύτερη εργάσιμη ημέρα, από την ημέρα της είσπραξης. β)Για την περιοχή της Θεσ/νίκης, στο Δημόσιο Ταμείο Κεφαλαίου Θεσσαλονίκης, τη δεύτερη εργάσιμη ημέρα, από την ημέρα της είσπραξης. γ)Για τις πόλεις: Βόλου, στο Δημόσιο Ταμείο Βόλου Ηρακλείου Κρήτης, στο Β΄ Δημόσιο Ταμείο Ηρακλείου Κρήτης. Ιωαννίνων, στο Β΄ Δημόσιο Ταμείο Ιωαννίνων Καβάλας, στο Β΄ Δημόσιο Ταμείο Καβάλας Κατερίνης, στο Β΄ Δημόσιο Ταμείο Κατερίνης Λαρίσης, στο Β΄ Δημόσιο Ταμείο Λαρίσης Ξάνθης, στο Β΄ Δημόσιο Ταμείο Ξάνθης Πατρών, στο Β΄ Δημόσιο Ταμείο Πατρών Σερρών, στο Β΄ Δημόσιο Ταμείο Σερρών Χανίων, στο Β΄ Δημόσιο Ταμείο Χανίων, την πρώτη εργάσιμη ημέρα από την ημέρα της είσπραξης, και δ)Για τις λοιπές πόλεις στα ομώνυμα Δημόσια Ταμεία αυτών την πρώτη εργάσιμη ημέρα από την ημέρα της είσπραξης». Η παρ. ΙΙΙ αντικαταστάθηκε ως άνω από την 6612/66/17-31 Ιαν. 1985 (ΦΕΚ Β΄ 51) απ. Υπ. Οικονομικών. «IV.Τα μηχανογραφικά τριπλότυπα είσπραξης του φόρου εισοδήματος φυσικών προσώπων και των τελών κυκλοφορίας αυτοκινήτων, της τελευταίας ημέρας κάθε μήνα με τα σχετικά ποσά κατατίθενται στα πιο πάνω Δημόσια Ταμεία την πρώτη εργάσιμη ημέρα του επόμενου μήνα». Η παρ. IV αντικαταστάθηκε ως άνω από την οίκ. 27263/1139/1 Μαρτ.-4 Απρ. 1983 (ΦΕΚ Β΄ 140) απ. Υπ. Οικονομικών. V.Μηχανογραφικά τριπλότυπα είσπραξης, φόρου εισοδήματος φυσικών προσώπων και τελών κυκλοφορίας αυτοκινήτων οφειλετών του Δημοσίου, των πιο πάνω περιοχών και πόλεων, που υπάγονται στο μηχανογραφικό σύστημα θα εισπράττονται από οποιοδήποτε Δημόσιο Ταμείο, Τράπεζα και πιστωτικό ίδρυμα των πόλεων αυτών. Άρθρ.3.-Αναθέτουμε στην 21η Διεύθυνση, Εισπράξεως Δημοσίων Εσόδων, του Γενικού Λογιστηρίου του Κράτους: 1.Τον έλεγχο και την συμφωνία των ποσών που εισπράττονται με προεκδιδόμενα μηχανογραφικά τριπλότυπα είσπραξης από τις πιο πάνω Τράπεζες και το Ταμείο Παρακαταθηκών και Δανείων, και των ποσών των επιταγών που καταθέτουν στα Δημόσια Ταμεία. Στην περίπτωση που θα διαπιστωθεί από την πιο πάνω Διεύθυνση ή από μία Τράπεζα, ή από το Ταμείο Παρακαταθηκών και Δανείων, ότι, το ποσό της επιταγής που κατατέθηκε για την απόδοση των εισπράξεων, μιας ημέρας, είναι λιγότερο ή περισσότερο από το άθροισμα των μηχανογραφικών τριπλοτύπων είσπραξης της ημέρας αυτής λόγω λάθους, αμέλιας ή και δόλου των αρμόδιων οργάνων τους, θα γίνονται οι εξής ενέργειες: α)Όταν η Τράπεζα ή το Ταμείο Παρακαταθηκών και Δανείων θα εκδώσει επιταγή με λιγότερο ποσό από το ποσό που αντιπροσωπεύουν τα μηχανογραφικά τριπλότυπα είσπραξης, τότε την επόμενη ημέρα από την ανακάλυψη του λάθους, θα εκδίδει συμπληρωματική επιταγή, για το ποσό της διαφοράς τα στοιχεία της οποίας θα ανακοινώσει αμέσως στην 21 Διεύθυνση Εισπράξεως Δημοσίων Εσόδων του Γ.Λ. Κράτους με ιδιαίτερη παρατήρηση ότι η διαφορά οφείλεται σε προηγούμενη επιταγή κατάθεσης. Στην παρατήρηση θα αναγράφεται ο αριθμός της επιταγής, η ημερομηνία καταθέσεως καθώς και τα στοιχεία του μηχανογραφικού ημερήσιου δελτίου είσπραξης και της συγκεντρωτικής κατάστασης, με τα οποία είχαν συνοδευθεί τα μηχανογραφικά τριπλότυπα. β)Όταν η Τράπεζα ή το Ταμείο Παρακαταθηκών και Δανείων εκδώσει επιταγή με περισσότερο ποσό από το άθροισμα των μηχανογραφικών τριπλοτύπων είσπραξης, τότε θα συμψηφίζεται η διαφορά από τις εισπράξεις της επόμενης ημέρας και θα ανακοινώνει στην 21η Διεύθυνση Εισπράξεως Δημοσίων Εσόδων του Γενικού Λογιστηρίου του Κράτους με ιδιαίτερη παρατήρηση όπως ορίζεται στην περίπτ. (α) της παραγράφου αυτής. (Αντί για τη σελ. 160,405(β) Σελ. 160,405(γ) Τεύχος Ζ121-Σελ. 133 Ταμειακή Υπηρεσία 25.Γ.α.52 2.α)Να κάνει την απαιτουμένη διόρθωση και συμπλήρωση, στην περίπτωση εκδόσεως λανθασμένων ή ελλειπούς χειρογράφου μηχανογραφικού τριπλοτύπου είσπραξης. Για την ορθότητα της διόρθωσης και συμπλήρωσης θα υπογράφει πάνω στο σώμα του χειρογράφου μηχανογραφικού τριπλοτύπου είσπραξης ο προϊστάμενος της 21ης Διευθύνσεως Εισπράξεως Δημοσίων Εσόδων του Γ.Λ.Κ. ή εξουσιοδοτημένοι υπάλληλοι αυτής. β)Να υπογράφει ο προϊστάμενος ή οι εξουσιοδοτημένοι υπάλληλοι αυτής τις απαιτούμενες καταστάσεις για τα Δημόσια Ταμεία. 3.Να στέλνει και να δίδει οδηγίες στα Δημόσια Ταμεία για την τακτοποίηση των μηχανογραφικών τριπλοτύπων που για οποιοδήποτε λόγο δεν λαμβάνεται υπόψη από το ΜΗ.Κ.Υ.Ο. για την πίστωση της οφειλής των φορολογουμένων. 4.α)Να ζητά την διαγραφή προσαυξήσεων και χορήγηση εκπτώσεως στις περιπτώσεις εμπροθέσμου πληρωμής, της οφειλής από τον φορολογούμενο. Άρθρ.4.-Κλιμάκιο από υπαλλήλους της 21ης Διευθύνσεως του Γ.Λ.Κ. για την καλλίτερη και ταχύτερη διεκπεραίωση των εργασιών που της ανατέθηκαν με το άρθρ. 3 δύναται να εγκατασταθεί στο κτίριο που στεγάζεται το Μηχανογραφικό Κέντρο του Υπουργείου Οικονομικών (ΜΗ.Κ.Υ.Ο.). Άρθρ.5.-Αναθέτουμε στις Επιθεωρήσεις Δημοσίων Διαχειρίσεων να προέρχονται μετά από έρευνα στον καταλογισμό των Τραπεζών και του Ταμείου Παρακαταθηκών και Δανείων με τον οφειλόμενο τόκο στις περιπτώσεις που θα καθυστερήσουν, πέραν του χρόνου που ορίζεται στο άρθρ. 2 να αποδώσουν στο Δημόσιο τα Χρηματικά ποσά που έχουν εισπράξει από τα μηχανογραφικά τριπλότυπα είσπραξης. Η πληροφόρηση τέτοιων καθυστερήσεων στις Επιθεωρήσεις Δημοσίων Διαχειρίσεων θα γίνεται από την 21η Διεύθυνση του Γ.Λ.Κ. ή από τα Δημόσια Ταμεία. Άρθρ.6.-1.Η ισχύς της αποφάσεως αυτής άρχεται από της δημοσιεύσεώς της. 2.Από της δημοσιεύσεως της αποφάσεως αυτής παύουν να ισχύουν οι υπ’ αριθ. 149832/10.025/80, Ε.11934/81 και 144341/7456/81 αποφάσεις μας.